b'\n_START_ARTICLE_\nWindows Virtual PC\n_START_PARAGRAPH_\nWindows Virtual PC (tidligere Microsoft Virtual PC og Connectix Virtual PC) er et virtualiseringsprogram for Microsofts Windows-operativsystemer. I juli 2006 utga Microsoft en Windowsversjon som et fritt produkt. Programvaren ble opprinnelig utviklet av Connectix, og ble senere kj\xc3\xb8pt opp av Microsoft. Virtual PC virtualiserer eller emulerer en standard PC og dens tilknyttede maskinvare. Det er en datamaskin som er framstilt ved programvare og hensikten er \xc3\xa5 kj\xc3\xb8re programvare fra et bestemt operativsystem innenfor et annet operativsystem som denne programvaren ikke er kompatibel med. I praksis er det en programvarebasert komputer som kj\xc3\xb8rer i et vindu p\xc3\xa5 en ordin\xc3\xa6r komputer._NEWLINE_I august 2006 annonserte Microsoft en versjon for Macintosh som ikke ville bli overf\xc3\xb8rt til Intel-baserte Macintosh-komputere, noe som effektivt avsluttet produktet da PowerPC-basert Macintosh-komputere ikke lenger ble produsert. Den nyeste utgaven, Windows Virtual PC, trenger ikke \xc3\xa5 kj\xc3\xb8re p\xc3\xa5 versjoner av Windows tidligere enn Windows 7, og trenger ikke offisielt \xc3\xa5 kj\xc3\xb8re MS-DOS eller operativsystemer tidligere enn Windows XP SP3 Professional. Tidligere versjoner, som st\xc3\xb8ttet en bredere rekke med verter og gjesteoperativsystem, er fortsatt tilgjengelig._NEWLINE_Andre operativsystemer som Linux kan muligens kj\xc3\xb8re, men er ikke offisielt st\xc3\xb8ttet, og Microsoft har heller ikke skaffet de n\xc3\xb8dvendige drivere (kalt for \xc2\xabVirtual Machine Additions\xc2\xbb) for Linux.'